b'\n_START_ARTICLE_\nInterstellar Boundary Explorer\n_START_PARAGRAPH_\nInterstellar Boundary Explorer (IBEX) on NASAn kehitt\xc3\xa4m\xc3\xa4 tiedesatelliitti, joka kartoittaa aurinkokunnan ja t\xc3\xa4htienv\xc3\xa4lisen avaruuden rajan. Se on osa NASAn Small Explorer -ohjelmaa. Se laukaistiin 19. lokakuuta 2008 Pegasus XL -kantoraketille Kwajaleinin atollilta.  Avaruuslennon pituus on kaksi vuotta._NEWLINE_Avaruuslennon toteutus on alkanut NASAn valittua se hakemuskilvassa toteutattavaksi ohjelmaksi. Sen toteutusta johtaa Southwest Research Institute. Mukana ohjelmassa ovat olleet Los Alamos National Laboratory ja Lockheed Martinin Advanced Technology Center. N\xc3\xa4m\xc3\xa4 toteuttivat IBEX-Hi- ja IBEX-Lo-sensorit. Orbital Sciences Corporation rakensi avaruusaluksen. Hy\xc3\xb6tykuormaan kuuluu my\xc3\xb6s neutraaliatomi-instrumentti (ENA)_NEWLINE_Luotain kuuluu ns. mikrosatelliittien ryhm\xc3\xa4\xc3\xa4n keveytens\xc3\xa4 vuoksi (paino ajoaineen kanssa 107 kg)._NEWLINE_IBEX laukaistiin Marshallsaariin kuuluvalta Kwajaleinin atollilta Pegasus XL -raketilla. Raketti kuljettaa luotaimen LEO-radalle, mist\xc3\xa4 luotaimen oma ATK Star 27 -moottori siirt\xc3\xa4\xc3\xa4 sen lopulliselle Maata kiert\xc3\xa4v\xc3\xa4lle radalle. Lopullisella radallaan IBEX kiert\xc3\xa4\xc3\xa4 maapalloa huomattavan korkealla; radan apogeum on noin 320\xc2\xa0000 kilometrin korkeudella. Lopullinen rata saavutettiin 12.11.2008_NEWLINE_Luotaimen toimiessa sen energiantuotannosta vastaa aurinkokenno, joka tuottaa 116 W tehoa. Luotaimen tehonkulutus on normaalisti noin 66 W, josta tieteelliset instrumentit kuluttavat 16 W.\n_START_SECTION_\nLentorata\n_START_PARAGRAPH_\nAvaruusalus on Aurinkoa kohti suunnattu py\xc3\xb6riv\xc3\xa4 alus. Sen rata on hyvin elliptinen: radan korkeus on 5\xc2\xa0000 km - 300 000 km. Mittaukset tehd\xc3\xa4\xc3\xa4n Maan magnetosf\xc3\xa4\xc3\xa4rin ulkopuolella.'